title: شينݣيكي نو كيوجين
text: كاينة سيرية د أنيمي مبازية علا لمانݣا، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة  حلقة. سّيزون لّولة نتجاتها ستوديو ويت ؤ بانت من 7 أبريل حتال 29 شتنبر 2013، ف لقنوات د تّلفازة ديال ماينيتشي برودكاستينݣ سيستم. عدد لحلقات ف سّيزون لّولة كان 25 حلقة. سّيزون تّانية نتجها نفس سّتوديو، ؤ خرجاتها ل تّلفازة نفس شّركة ما بين 1 أبريل ؤ 17 يونيو 2017، ف 12 حلقة. ؤ موراها سّيزون تّالتة بانت ف إين إيتش كي جينيرال تيڤي ما بين 23 يوليوز 2018 ؤ 1 يوليوز 2019، علا جوج فترات، ف 22 حلقة ف لمجموع. سّيزون رّابعة هيّا لّخرانية ؤ بدات ف لإنتاج ديالها ستوديو ماپا من 2020. ستوديو ويت رفضات باش تكمل لپروجي حيت ماوالمش لبرنامج د لخدمة ديالهم. لپارتية لّولة ديال سّيزون ربعة بانت ف تّلفازة ف جّاپون ؤ ف سيتات بحال كرانشيرول ؤ واكانيم من 7 دجنبر 2020 حتال 29 مارس 2021. لپارتية تّانية، لّي لعدد د لحلقات ديالها باقي مامعروفش، بدات كاتخرج ف موسم د شتا 2022، ؤ ب تّحديد من 9 يناير 2022.